पाएं अपने शहर की ताज़ा ख़बरें और फ्री ई-पेपरडाउनलोड करें
किशनगंज थाना क्षेत्र के उदयपुरिया गांव में एक खेत में पेड़ पर फंदे से लटकी मिली नाबालिग युवती के मामले में युवती के परिजनों ने पुलिस की धीमी कार्रवाई पर सवाल उठाते हुए मामले का जल्द खुलासा करने की मांग की है। नाबालिग के परिजनों ने हत्या का आरोप लगाया है। मृतका के चाचा ने बताया कि गत 30 अप्रैल को उसके भाई की पुत्री की अपहरण कर हत्या कर दी गई। इस मामले में परिजनों ने बताया कि पुलिस ने कुछ लोगों को पकड़ा है, लेकिन अभी तक मामले की गुत्थी नहीं सुलझ पाई है। परिजनों ने कहा कि यदि जल्द ही मामले की गुत्थी नहीं सुलझाई गई तो धरने पर बैठने को मजबूर होना पड़ेगा। थानाधिकारी मानसिंह हाड़ा ने बताया कि नाबालिग युवती के मामले में संदिग्धों से पूछताछ जारी है। कॉल डिटेल भी खंगाली जा रही है। परिवारजनों व शादी में आए लोगों से भी पूछताछ की गई है। जांच के लिए टीमें बनाकर संबंधित गांव में भेजी गई हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn